Estitxu Estremo

Estitxu Estremo Saez de Ugarte (Irun, Gipuzkoa,  - ) euskal surflari profesional ohia, fisioterapeuta eta surf irakaslea da, Galiziako olatuek konkistatu zutena. Longboarden aditua, Europako txapeldun bikoitza izan da, surfean eta longboardean.“Neskek dituzten laguntzak ikusten ditut orain, eta pena hori dut, ezin izan bainuen surfean erabat aritu, baina izugarri gozatu nuen etapa bat izan zen.”

 Bizitza 
Estitxu Estremok 14 urterekin hasi zen surfean Frantziako kostaldean, Biarritzen. Gero, Galiziako Coruña herria aukeratu zuen INEF ikasketak egiteko, hango itsasoak eta hareatzek erakarrita. 1996 urtean, Galizia bere adopzio-lurralde bihurtu zuen.

Harrezkero, apartamentua uzten duenean, furgoneta batean lehenengo eta auto-karabana batean gero operazio-base hartuta, kostalde osoa zeharkatu du. Eguzkia, hotza, euria edo baita elurra bada ere, olatuen atzean ibiltzen da, neguan Burelan eta ona egiten duenean Doniñon. Australian, Brasilen, Maldivetan edo Ekuadorren paradisuzko paisaiez gozatu ostean, ez du zalantzarik Galiziak kostalde pribilegiatua duela.

 Surf ibilbidea 
Hasi zenean, Galiziako hondartzetan surflariak gutxi ikusten ziren. Urtez urte handitzen joan da zale kopurua, Europako jendea etortzen hasi zen eta geroago  Amerika, Zeelanda Berria eta Australiako jendea ere bai.

2002ko Hegoafrikako munduko txapelketan bederatzigarrena izan zen. 2010ean Asturiasko Printzerriko Tapia de Casariego herrian Europako longboard txapelduna izan zen —ia hiru metroko taulen gainean praktikatzen den modalitatea—, eta aurretik taula motzekoa.

Hitzaldietan parte hartzen du gazteei kirol horretan laguntzeko helburuz. 

 Genero berdintasuna 
Berdintasunaren aldeko borrokan egin dituzten aurrerapenen lekukoa da. Estitxu Estremok zera esan zuen: gizonezkoen sari ekonomikoek nagusi izaten jarraitzen dute, baina orain behintzat txapelketetan bakoitzak bere aldetik egiten du, eta ez dugu ikusi behar nola erreserbatzen diren olatu onenen orduak mutilentzat.

 Palmaresa 

 2010ean Europako longboard txapelduna link=Archivo:Gold_medal_icon.svg|15x15px eta aurretik taula motzekoa link=Archivo:Gold_medal_icon.svg|15x15px 
 2002ko munduko txapelketan bederatzigarren postua.

 Erreferentziak 

 Kanpo estekak 

Kategoria:Irungo kirolariak
Kategoria:Euskal Herriko surflariak
Kategoria:Fisioterapeutak
Kategoria:Emakume surflariak